**Рухани жаңғырудың жарқын жолы.**

Еліміз жаңа тарихи кезеңге аяқ басты.Еліміз жаңа тарихи кезеңге аяқ басқандықтан, Елбасымыздың алдымызға қойған жолдауы бойынша, көнені жаңартып, ескіні еске алу мақсатында рухани жаңғыру бағдарламасы жасалды. Бағдарлама болашақ ұрпаққа елінің, жерінің тарихын үйретіп, ұмытпауға, өмірде керегін қолдана білуге тәрбиелейді.

Бағдарламаны іске асыру мақсатында біздің мектебімізде рухани жаңғырудың бір бағыты «Салт-дәстүрді дәріптейік» деген тақырыппен көрме ұйымдастырылды. Көрмеге білім бөлімінің басшысы Абдикенов Руслан Қазбекұлы, кадырлар бөлімінің әдіскері Мурзагулова М.А. Еңбекшілдер ауылдық округының әкімі Мусина Ж.Б. қамқорлық кеңесінің мүшелері, ауыл ақсақалдары қатысты.

Көрменің алтын бауы кесілгеннен кейін, мектеп оқушыларының қатысуымен ұйымдастырылған мерекелік концерт тамашаланды. Бастауыш сынып мұғалімдері қазақ халқының ұлттық киімдерін киіп, насихаттады. Сманова Дамеш Қуанышпекқызы сәбиді бесікке бөлек рәсімін 4сынып оқушысы Рамазанова Аружанмен сахналап көрсетті.

Мерекелік іс-шара соңында келген қонақтарға қазақ халқының ұлттық тағамдары бауырсақ, құрт, айран, наурыз көже ауызтиу үшін таратылды.

Трудовой бастауыш мектебінде ұйымдастырылған шағын көрме болашақ ұрпаққа, яғни мектеп оқушыларының санасында өшпестей жақсы ой қалдырды деп ойлаймыз.